ג'ורג' ספשי

ג'וֹרְג' סֶפֶּּשִי (במקור פרידלנדר, בהונגרית: Szepesi György; בודפשט, 5 בפברואר 1922 – בודפשט, 25 ביולי 2018) היה קריין ופרשן ספורט יהודי-הונגרי מפורסם, במיוחד בתחום הכדורגל. הוא כונה ה"שחקן ה-12" של "נבחרת הזהב", הנבחרת ההונגרית בכדורגל, היה חבר מועצת המנהלים של פיפ"א בין השנים 1982 ו -1994, וקיבל את תואר המצוינות של פיפ"א (באנגלית: FIFA Order of Merit), תואר הכבוד הגבוה ביותר שמוענק על ידי פיפ"א. התואר מוענק על פי רוב במהלך הקונגרס השנתי, אך לא מוענק בכל שנה. התואר הוענק לספשי בקונגרס פיפ"א בבודפשט בשנת 2012. נולד בשנת 1922 בבודפשט למיקלוש פרידלנדר ולאירן רייקוביץ' כג'ורג' פרידלנדר (Friedländer). אביו נולד בכפר ספישסקה פודהרדייה (הו'), כיום בסלובקיה, לכן הבן ג'ורג' אימץ לעצמו את השם סֶפֶּשִי. כיהודי גויס בשנת 1944 לשרות עבודה ונדד במחנות באוקראינה ובמזרח הונגריה. אביו הוצב בבודפשט במסגרת שירות העבודה, גורש ומת במחנה הריכוז בוכנוואלד. כילד, ספשי רצה להיות כדורגלן גדול, אך הבין במהירה שכישרונו נופל מאחרים בני גילו כמו פרנץ פושקש ועוד. משנת 1945 היה חבר צוות הרדיו ההונגרי. משנת 1946 החל לפרסם גם בעיתונים. בין 1951 לבין 1954 למד במכללה לחינוך גופני. בשנת 1960 מונה לחבר במועצה ההונגרית לחינוך גופני ולספורט (MTST). בין 1979 ל-1986 הוא היה נשיא ההתאחדות ההונגרית לכדורגל. בין השנים 1981 ל-1992 היה ראש מחלקת בידור וספורט ברדיו. בין 1982 ל-1994 היה חבר מועצת המנהלים של פיפ"א. ספשי הכיר בכישרונם של ספורטאים אחרים והחליט לקדם את הספורט ההונגרי מקצה המסלול ולא מן המסלול. מעבר לאהבתו הראשונה, הכדורגל, הוא אהב גם ענפי ספורט אחרים והספורט התקיים כמעט בכל תחום בחייו. שידוריו האגדיים הביאו שמחה עצומה למיליוני מאזינים. הוא נכח בכל מקום שבו הופיעו אלופי ספורט הונגרים. התלהבותו המיוחדת, סגנון הגשתו יוצא הדופן הבדילו אותו מיתר השדרים. במהלך שיחה, כשנשאל בזקנתו, מדוע לא קיים יותר סגנון השידור שלו שנבע ישירות מהלב, השיב: "היום, רוב השדרים עושים את עבודתם לפרנסתם ולא כייעוד, וזה מורגש. הרגע הבלתי נשכח ביותר של שידורי הרדיו שלו היה ללא ספק שידור "משחק המאה" בשנת 1953 מאצטדיון ומבלי נגד נבחרת אנגליה, שמעולם לא נוצחה בביתה. לפני המשחק האנגלים די זלזלו בנבחרת ההונגרית שלבסוף הביסה אותם בביתם, בוומבלי, תבוסה מוחצת של 6:3. אנחנו יכולים לומר בבטחה כי בזמן המשחק אנגליה-הונגריה באותה תקופה, ספשי היה אכן השחקן ה -12 של הנבחרת ההונגרית, כי דיווחו הנלהב תרם לניצחון היסטורי זה של "נבחרת הזהב" על נבחרת אנגליה. הוא היה תמיד קרוב לקבוצה, חגג את הניצחונות, ובכה עם החברה של פושקש בהפסדים. דיווח רומאי Római riport (Lukács Lászlóval, 1961) מדווחים מצ'ילה Chiléből jelentjük... (Tabák Endrével, 1962) Gól! Góóóól! 2000 gól! (1963) גול! גוווול! 2000 גול! 90 דקות בלתי נשכחות Felejthetetlen 90 percek (társszerző, 1964) אהבתנו היא המיקרופון Szerelmünk a mikrofon (Pluhár Istvánnal, 1967) Hungarian Football Rhapsody (1968) תולדות מדליות הזהב באולימפיות ההונגריות A magyar olimpiai aranyérmek története (Lukács Lászlóval, 1976) Sportmikrofon (1982) המיקרופון של הספורט. Die FIFA Story (1989) הסיפור של פיפ"א. Búcsú a mikrofontól (1998) הפרידה מהמיקרופון. ג'ורג' ספשי: רק את חיי אבי לא יכולתי להציל. Szepesi György: Csak apám életét nem tudtam megmenteni מי ומי בחיי הספורט Ki kicsoda a sportéletben (Babits kiadó, 1995) ISBN 963-495-014-0 אנחנו מכירים אותם? הונגרים מפורסמים ממוצא יהודי Reményi Gyenes István: Ismerjük őket? Zsidó származású nevezetes magyarok (Ex Libris Kiadó, Budapest, 2000) ISBN 963-85530-3-0 נאומו של ספשי בשנת 2009 בחנוכת האנדרטה לזכר היהודים ההונגרים שנספו ב"שרות העבודה" במלחמת העולם השינייה. MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 מדיה וקבצים בנושא ג'ורג' ספשי בוויקישיתוף ג'ורג' ספשי, במסד הנתונים הקולנועיים IMDb (באנגלית) [ג'ורג' ספשי הלך לעולמו (בהונגרית) https://www.bama.hu/sport/hazai-sport/elhunyt-szepesi-gyorgy-1420239/] [ג'ורג' ספשי :שחקן עם מיקרופון ביד (בהונגרית) http://www.nemzetisport.hu/magyar_valogatott/20031125/szepesi_gyorgy_egy_jatekos_8211_mikrofonnal/] Match of the Century (1953 England v Hungary football match)